Twee SA wyne pronk op lys van wêreld se besteAdam Wadewitz, senior wynmaker van Tolpuddle Vineyard (Foto: Verskaf) Die 30 beste wyne ter wêreld vir 2020 is vroeër die week tydens ŉ aanlyn aankondiging van die International Wine Challenge aangewys en Suid-Afrika het twee van dié gesogte posisies opgeraap. ŉ Chardonnay van Australië, Tolpuddle Vineyard Chardonnay 2018, het die prys vir die beste witwyn gewen. Australië is ook die land wat die beste gevaar het met vier wyne uit die 30 op die lys. Vir die eerste keer in die geskiedenis van dié kompetisie het ŉ Georgiese produsent, Tbilvino, weggestap met die toekenning vir die beste rooiwyn ter wêreld met die inheemse saperavi-kultivar. Suid-Afrika se Elgin Chardonnay 2018 van Boschendal en Groot Constantia Sauvignon Blanc 2019 het naam gemaak. Groot Constantia se Sauvignon Blanc 2019 het ook die prys vir die beste sauvignon blanc ter wêreld verower. Dit is die eerste keer in tien jaar dat dié toekenning nie aan Nieu-Seeland of die Loire-streek gaan nie. Helen McGinn, medevoorsitter van die International Wine Challange, sê sy is trots daarop dat die beoordelaars die kompetisie streng demokraties hanteer het en dat hulle van die beste beoordelaars in die bedryf het wat op die paneel dien. Hier is ŉ volledige lys van die wêreld se 30 topwyne: